164 
Eksemplaret var en Hun, med ca. 20 cm. lange, tykke Ovarier, 
med en stor Mængde halv-mikroskopiske Æg. I Maven havde den 
to voksne, nylig slugte Spærling (Gadus Esmarki). 
Det mest ejendommelige og ret overraskende Forhold ved dette 
Eksemplar var den Omstændighed, at der paa den højre Side 
af dens Bug er fæstet to smaa Unger, fastvokset ved 
deres Snuder, den bageste ca. 27 cm foran Gattet og den forreste 
ca. 8 cm længere fremme, henholdsvis 3,5 og 5 cm fra Bugens 
Midtlinie (se Figuren S. 165). Disse Unger, som jeg ved første Øje¬ 
kast troede var nogle løsrevne Hudtjavser af selve Fisken, er om¬ 
trent lige store (8 og 8,5 cm) og i Hovedtrækkene af den voksnes 
Form og Udseende, saa at jeg anser dem for Unger af denne 
Fisk (eller i det mindste samme Art); de har Artens ejendomme¬ 
lige tornede Hudforbeninger, som er kraftigst udviklede fortil, paa 
Siderne og Ryggen helt hen til Øjnene; Øjnene er ganske smaa, 
relativt af omtrent samme Størrelse som hos de voksne. Straaler- 
nes Antal er i de uparrede Finner det samme som hos de voksne, 
kun kan jeg ikke finde Spor af 1. Rygfinnes Straaler (Tentaklen 
og den anden); de maa være gaaet sporløst tabt i Trawlen. Ho¬ 
vedet er forholdsvis længere end hos den voksne Fisk (ca. Vs af 
Totallængden), hvad der skyldes den omtalte Omstændighed, at Un¬ 
gen med Snuden er fæstet til Moderens Bug. Forhovedet (Snude¬ 
partiet) er derfor meget afvigende fra den voksnes, idet dette er 
trukket ud i en „Tryne“. Munden er bagtil aaben, som en ca. 10 
mm lang Spalte paa hver Side, mens „Læberne“ er sammenvokset 
fortil og vokset fast til en ca. 10 mm tyk, rund og blød Papil 
eller „Patte“, som, saavidt jeg kan se, er vokset ud fra Moderens 
Bug (paa tilsvarende Steder paa venstre Side er Huden af samme 
Beskaffenhed, tornet og stram, som andre Steder). Forbindelsen 
mellem Moder og Unger er kun en ydre, o: den naar kun til 
Huden, ikke til Bughinden eller Indvoldene og viser ingen Ind¬ 
flydelse paa Karsystemet. Hvornaar eller hvorledes Larven eller 
Ungen sætter sig paa og vokser fast til Moderen, har jeg naturlig¬ 
vis ingen Anelse om (thi at Ægget af Hannen skulde blive fæstet 
til Hunnen, kan jeg ikke tro). Det er mig en Gaade, som det maa 
være Fremtiden forbeholdt at løse. Heller ikke kan jeg rigtig indse, 
hvilken Nytte Ungerne kan have af dette Arrangement, thi For¬ 
delen ved et sikrere Ophold her, end i fri Sø, synes at vejes op 
